
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Uvrstitev projekta 3340-26-0093 Prenova objekta za ZAL - enota Idrija v veljavni načrt razvojnih programov 2026-2029 – predlog za obravnavo 

	1. Predlog sklepov vlade:

	
Na podlagi petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 – ZJF-K) je Vlada Republike Slovenije na … redni seji dne … pod točko … sprejela naslednji

S K L E P :

V veljavni Načrt razvojnih programov 2026–2029 se, skladno s podatki iz priložene tabele, uvrsti projekt 3340-26-0093 »Prenova objekta za ZAL - enota Idrija«.

                                                                                           mag. Janja Garvas
                                                                                          generalna sekretarka

Priloga:
· tabela

                                                                                           
Prejmejo:
· Ministrstvo za kulturo,
· Ministrstvo za finance,
· Urad Vlade Republike Slovenije za komuniciranje.


	2. Osebe, odgovorne za strokovno pripravo in usklajenost gradiva:

	- Primož Godler, vodja Službe za investicije in ravnanje s stvarnim premoženjem, Ministrstvo za kulturo
- Irena Lavrih, podsekretar, Služba za investicije in ravnanje s stvarnim premoženjem, Ministrstvo za kulturo

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Namen projekta je zagotovitev ustreznih prostorov za javni zavod Zgodovinski arhiv Ljubljana, enota v Idriji. Ta od leta 2022 ne more izvajati prevzemov arhivskega gradiva, saj ga ni več možno hraniti na dosedanji lokaciji, zaradi česar ne more v celoti izvajati javne službe varovanja arhivskega gradiva na območju, ki ga pokriva enota v Idriji. Z namenom dolgoročne rešitve prostorske problematike je bil v letu 2025 kupljen objekt na naslovu IX. Korpusa 1 v Idriji. Zaradi izpolnjevanja vseh zahtev ustreznosti prostorov je potrebno spremeniti namembnost objekta ter znotraj obstoječe gradbene parcele in znotraj objekta izvesti funkcionalno ustrezno prenovo z manjšo rekonstrukcijo stavbe.
Ocenjena vrednost projekta, ki se bo izvedel v letu 2026 je 800.000,00 EUR z DDV. V celoti bo financiran iz državnega proračuna.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
Ocenjena skupna vrednost investicije znaša 800.000,00 EUR z DDV. Projekt se v celoti financira iz proračuna Ministrstva za kulturo, sredstva so zagotovljena v okviru finančnega načrta za leto 2026 na proračunski postavki 131156 Najemnine - sredstva od oddaje državnega premoženja. 



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	Ministrstvo za kulturo
	3340-26-0093 Prenova objekta za ZAL - enota Idrija
	131156 Najemnine - sredstva od oddaje državnega premoženja
	0,00 EUR
	0,00 EUR

	
	
	
	
	

	SKUPAJ
	0,00 EUR
	0,00 EUR

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	Ministrstvo za kulturo
	3340-24-0002 Podporne dejavnosti na področju kulture
	131156 Najemnine - sredstva od oddaje državnega premoženja
	800.000,00 EUR
	0,00 EUR

	
	
	
	
	

	SKUPAJ
	800.000,00 EUR
	0,00 EUR

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
/


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.) Ministrstvo meni, da dokumentacije ni bilo potrebno predhodno objaviti na spletni strani.

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
Dr. Ignacija Fridl Jarc
ministrica




Priloge:
· predlog sklepa,
· obrazložitev,
· tabela,
· sklep o potrditvi DIIP.

PREDLOG SKLEPA

Na podlagi petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 – ZJF-K) je Vlada Republike Slovenije na … redni seji dne … pod točko … sprejela naslednji

S K L E P :

V veljavni Načrt razvojnih programov 2026–2029 se, skladno s podatki iz priložene tabele, uvrsti projekt 3340-26-0093 »Prenova objekta za ZAL - enota Idrija«.

                                                                                           mag. Janja Garvas
                                                                                          generalna sekretarka

Priloga:
· tabela

                                                                                           
Prejmejo:
· Ministrstvo za kulturo,
· Ministrstvo za finance,
· Urad Vlade Republike Slovenije za komuniciranje.




















OBRAZLOŽITEV:
Zgodovinski arhiv Ljubljana  (v nadaljevanju: ZAL) je javni zavod,  ki ga je ustanovila Republika Slovenija za izvajanje javne arhivske službe. Med osnovnimi nalogami, ki jih nalaga veljavni Zakon o varstvu dokumentarnega in arhivskega gradiva ter arhivih (Uradni list RS, št. 30/06, 24/14 – odl. US in 51/14) - v nadaljevanju  ZVDAGA, je dokončna zagotovitev materialnega varstva za prevzeto arhivsko gradivo. Enota ZAL v Idriji ( v nadaljevanju: Enota) izvaja javno arhivsko službo za območje upravne enote Idrija, sedež Enote je v stavbi na Prelovčevi 2 v Idriji, ki je v lasti Občine Idrija. Enota ima na tem naslovu delovne, uporabniške in tudi depojske prostore. ZAL je s strani Občine Idrija v letu 2022 prejel  statično poročilo o objektu, iz katerega je razvidno, da je objekt statično dotrajan, zato je začel aktivnosti iskanja primerne nadomestne lokacije za preselitev prostorov. Ker je objekt v katerem Enota arhiva izvaja arhivsko dejavnost statično dotrajan, je nujna čim prejšnja zagotovitev nadomestnih prostorov. Oteženo je tudi vzdrževanje mikroklimatskih pogojev v okviru materialnega varstva arhivskega gradiva. 
Ministrstvo je že leta 2022 ZAL naročilo, da Enota ne sme več prevzemati arhivskega gradiva in s tem nadalje obteževati prostorov, čeprav gre za eno temeljnih nalog javne arhivske službe. Nadalje je ministrstvo v novembru 2025 naročilo, naj Enota najkasneje do konca leta 2025 razbremeni prostore v stavbi na Prelovčevi 2 do te mere, da ne bi bili potencialno nevarni zaradi statične obremenitve. Ker enota nima niti zadostnih in tudi ne ustreznih depojskih prostorov, že nekaj časa ne prevzema arhivskega gradiva, kar pa je ena od temeljnih nalog javne arhivske službe. To pomeni, da ustvarjalci arhivskega gradiva na terenu ne morejo predati le tega skladno z arhivsko zakonodajo v arhiv. 
Glede na zgoraj navedene razloge, je zagotovitev nadomestnih prostorov za Enoto v Idriji  prioriteta, tako v smislu zagotovitve varnosti in izključitve dejavnikov tveganja, kot tudi zaradi zagotovitve ustreznega izvajanja javne arhivske službe, ki se zaradi predhodno navedenih razlogov v nekaterih segmentih izvaja okrnjeno. 
Z namenom dolgoročne rešitve te prostorske problematike v Idriji je v letu 2025 ZAL kot upravljavec za Ministrstvo za kulturo kupil objekt na naslovu IX. Korpusa 1 v Idriji (parcela 1283, parcela 1284/4, parcela 1285/2, vse k. o. 2357 Idrija mesto), v neposredni bližini lokacije, ki jo trenutno zaseda ZAL. Po podatkih GURS je bil objekt zgrajen v letu 1975 na podlagi gradbenega dovoljenja z dne 5. 10. 1973 in kasneje (v letu 2003) rekonstruiran (rekonstrukcija pritličnega in nadstropnega dela objekta ter prizidava vhoda). V letu 2004 sta bili za objekt pridobljeni uporabni dovoljenji za storitvene dejavnosti v kletnih prostorih (kozmetični salon) in poslovne dejavnosti v pritličnem in nadstropnem delu objekta. Objekt ima cca. 725 m2 uporabne površine in je nezaseden približno 10 let. Objekt je komunalno urejen.
Zaradi izpolnjevanja vseh zahtev ustreznosti prostorov za namen in potrebe arhivske dejavnosti ZAL je  potrebno spremeniti namembnost objekta ter znotraj obstoječe gradbene parcele in znotraj objekta izvesti funkcionalno ustrezno prenovo z manjšo rekonstrukcijo stavbe skladno z veljavnimi predpisi in namembnostjo prostorov. Pred tem je potrebno  pridobiti ustrezno projektno dokumentacijo in gradbeno dovoljenje za spremembo namembnosti objekta.
Prenova objekta mora v največji možni meri slediti aktualni konstrukcijski zasnovi, pri čemer je potrebno preveriti ustrezno dimenzioniranje gradbenih konstrukcij glede na nove obtežbe ter preveriti potresno odpornost. 
Investicijska vlaganja obsegajo:
· projektiranje ( DGD, PZI, PID, projektantski nadzor),
· izvedba GOI del,
· nakup opreme (pisarniška oprema in kompaktusi).
Za potrebe ureditve depojskih prostorov v kletni etaži bo potrebno vse inštalacije, ki potekajo skozi to etažo predelati na način, da ne bodo ogrožale gradiva. Gradivu v depojih je potrebno zagotoviti stabilne klimatske pogoje – temperaturo in vlago ter vpliv zunanjega vremena na gradivo v depoju. Obstoječi objekt ima tudi večje število oken, ki jih bo, zaradi negativnega vpliva sonca na gradivo, potrebno zazidati.
Pritličje bo namenjeno pisarnam, delovnemu prostoru za arhivista, arhivski čitalnici, knjižnici, razstavnemu prostoru, učilnici in predavalnici, prostoru za hrambo evidenc (varna soba), sortirnici in prostoru za čiščenje in sušenje poškodovanega gradiva, garderobi za obiskovalce, sanitarijam in čajni kuhinji. Izvedejo se tudi elektro in strojne instalacije oziroma celovita prenova ogrevanja in hlajenja za celoten objekt (vse tri etaže).
Prvo nadstropje ostane začasno prazno, po možnosti prirejeno za večje npr. konferenčne dogodke, po potrebi se kasneje adaptira za skladiščne prostore.
Okolica arhiva mora biti urejena tako, da je v skladu s predpisi (UVDAG), v bližini se ne smejo izvajati dejavnosti, ki bi ogrožale arhivsko gradivo. Dovoz za arhivsko gradivo ne sme biti oviran, zagotoviti pa je potrebno tudi parkirišča za delavce arhiva in obiskovalce.
Z načrtovano prenovo objekta bi v celoti in dolgoročno rešili vprašanje prostorske problematike Enote. ZAL je za namen prenove objekta pridobil Dokument identifikacije investicijskega projekta (DIIP). Ocenjena vrednost prenove je 800.000,00 EUR z DDV, številka projekta: 1803/25-DIIP, datum izdelave: 26. 5. 2026. Ministrstvo za kulturo ga je potrdilo s sklepom št. 4111-6/2026-3340-2 z dne 3. 6. 2026. 
Izvedba investicije je predvidena v letu 2026. Projekt se v celoti financira iz proračuna Ministrstva za kulturo, sredstva so zagotovljena v okviru finančnega načrta za leto 2026 na proračunski postavki 131156 Najemnine - sredstva od oddaje državnega premoženja.  
Ministrstvo za kulturo Vladi Republike Slovenije na podlagi petega odstavka 31. člena Zakona o izvrševanju proračunov Republike Slovenije za leti 2026 in 2027 predlaga, da se projekt uvrsti v veljavni Načrt razvojnih programov 2026-2029.

